Source: https://www.riigiteataja.ee/akt/409122016030
Timestamp: 2020-07-09 01:41:44+00:00
Document Index: 4102646

Matched Legal Cases: ['§ 2', '§ 3', '§ 4', '§ 5', '§ 6', '§ 30', '§ 48', '§ 2', '§ 3', '§ 4', '§ 5']

Haapsalu linna noorsootöö tunnustamise kord – Riigi Teataja
Haapsalu linna noorsootöö tunnustamise kord
Haapsalu linna noorsootöö tunnustamise kord - sisukord
§ 2 Tunnustusena antavad aunimetused ja preemiad
§ 3 Ettepanekute esitamine tunnustamiseks
§ 4 Ettepanekute läbivaatamine
§ 5 Tunnustuse andmine
RT IV, 09.12.2016, 30
Vastu võetud 07.12.2016 nr 8
Määrus kehtestatakse kohaliku omavalitsuse korralduse seaduse § 6 lg 3 p 2, § 30 lg 1 p 3 ja Haapsalu põhimääruse § 48 lg 1 p 3 alusel
§ 2. Tunnustusena antavad aunimetused ja preemiad
(1) Tunnustusena antavad aunimetused ja preemiad on:
1) Aasta noorsootöö tegija (füüsiline isik, kelle panus noorsootöö edendamisel on olnud märkimisväärne, kes on Haapsalu linnas oma tööga noorte vaba aja sisustamisel silma paistnud ning panustanud selle arendamisse. Näiteks: treener, huviringi juhendaja, noorteorganisatsiooni juhendaja, noortekeskuse töötaja, kooli huvijuht jne), millega kaasneb rahaline preemia kuni 320 eurot;
2) Haapsalu Aasta noor (Haapsalu linna noor vanuses 7–26 aastat, kelle töö, tegevus või saavutused kalendriaasta jooksul on olnud teistele linna noortele eeskujuks ning motivatsiooniks.), millega kaasneb rahaline preemia kuni 320 eurot;
3) Haapsalu aasta sündmus/koostöö (Sündmus või koostöö, mis toetab noori või noorsootööd).
§ 3. Ettepanekute esitamine tunnustamiseks
(1) Ettepanekuid kandidaate kohta võivad esitada kõik juriidilised ja füüsilised isikud.
(2) Ettepanekud esitatakse Haapsalu Linnavalitsusele üks kord aastas eelnevalt väljakuulutatud tähtajaks.
§ 4. Ettepanekute läbivaatamine
(1) Esitatud ettepanekud vaadatakse läbi Linnavalitsuse moodustatud 5- liikmelise komisjoni poolt, kuhu kuuluvad linna huvikoolide, noortekeskuste, noortevolikogu ja linnavalitsuse esindajad.
(2) Komisjon esitab enda ettepaneku kinnitamiseks linnavalitsusele.
§ 5. Tunnustuse andmine
(1) Tunnustusena antavad aunimetused ja preemiad antakse välja üks kord aastas linna tunnustusüritusel.
(2) Aunimetuse võib ühele inimesele omistada mitmel erineval aastal.
Tunnistada kehtetuks Haapsalu Linnavalitsuse 16.01.2013.a määrus nr 1 „Haapsalu linna noorsootöö tegijate tunnustamise kord“.